pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. รับมอบเงินและสิ่งของบริจาค พร้อมส่งมอบให้ถึงมือกลุ่มเป้าหมายที่เดือดร้อนจากโรคโควิด-19 โดยเร็วที่สุด
วันจันทร์ที่ 25 พฤษภาคม 2563
รมว.พม. รับมอบเงินและสิ่งของบริจาค พร้อมส่งมอบให้ถึงมือกลุ่มเป้าหมายที่เดือดร้อนจากโรคโควิด-19 โดยเร็วที่สุด
รมว.พม. รับมอบเงินและสิ่งของบริจาค พร้อมส่งมอบให้ถึงมือกลุ่มเป้าหมายที่เดือดร้อนจากโรคโควิด-19 โดยเร็วที่สุด
วันนี้ (25 พ.ค. 63) เวลา 13.30 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) รับมอบของบริจาคจากองค์การภาคส่วนต่างๆ รวมทั้งภาคประชาชน ได้แก่ 1. บริษัท ปตท. จํากัด (มหาชน) โดย นายอรรถพล ฤกษ์พิบูลย์ ประธานเจ้าหน้าที่บริหารและกรรมการผู้จัดการใหญ่ บริจาคถุงยังชีพ 1,000 ชุด 2. สมาคมนักเรียนเก่าเตรียมอุดมศึกษา ในพระบรมราชูปถัมภ์ และคณะกรรมการบริหารสมาคมวาระปี 2562-2563 โดย นายธีรภัทร ประยูรสิทธิ ปลัดสํานักนายกรัฐมนตรี บริจาคข้าวกล่อง 1,000 กล่อง ข้าวสาร 2,000 กิโลกรัม และเส้นหมี่ขาว 400 ห่อ 3. คณะนักศึกษาหลักสูตรการป้องกันราชอาณาจักร (วปอ. 62) โดยนายวิวัฒน์ กว้างคณานุรักษ์ ประธานเจ้าหน้าที่บริหาร บริษัท เซฟเฟอร์ทิลลิตี้ เซ็นเตอร์ จํากัด บริจาคเงิน 100,000 บาท กลุ่ม Lady NDC 62 (วปอ.62) มอบถุงยังชีพ 140 ถุง ข้าวสาร 200 ถุง และน้ํามันพืช 4 ลัง และนายประวิทย์ ยอดวานิช กรรมการผู้จัดการ บริษัท เสรีชัยยุทธภัณฑ์ จํากัด บริจาคถุงยังชีพ 20 ชุด 4. นางสาวรพีพร ตันตระกูล (ลูกพีช The voice) บริจาคหน้ากากแบบซักได้และหน้ากากอนามัยสําหรับผ่าตัด 3,048 ชิ้น แอลกอฮอล์ 150 มล. 10 ขวด และ 5. คุณจักรพงศ์ ทองสกุล BRISUTHI บริษัท บริสุทธิ์ 888 จํากัด บริจาคข้าวกล่อง 210 กล่อง และน้ําดื่ม 220 ขวด เพื่อนําไปจัดทําถุงยังชีพสําหรับส่งมอบให้กับกลุ่มเป้าหมายและประชาชนที่เดือดร้อนจากการแพร่ระบาดของโรคติดเชื้อไวรัสโคโรน่า 2019 (โควิด-19) ภายใต้โครงการ พม. ห่วงใย สู้ภัยโควิด ของศูนย์รับบริจาคกระทรวงการพัฒนาสังคมและความมั่นคงของมนุษย์ (พม.)
นายจุติ กล่าวเพิ่มเติมว่า ทั้งนี้ ขอขอบคุณองค์การภาคส่วนต่างๆ รวมทั้งภาคประชาชน ที่ได้มอบสิ่งของมาบริจาคในวันนี้ ซึ่งกระทรวง พม. จะเร่งนําไปมอบให้ถึงมือประชาชนกลุ่มเป้าหมายที่ประสบปัญหาความเดือดร้อนโดยเร็วที่สุด เพื่อให้ตรงตามวัตถุประสงค์ของผู้บริจาค และขอเชิญชวนทุกคนร่วมกันบริจาคเงินและสิ่งของ เพื่อช่วยเหลือประชาชนกลุ่มเป้าหมายที่เดือดร้อนและอยู่ในภาวะยากลําบากจากโรคโควิด-19 ได้ที่ ศูนย์รับบริจาคกระทรวง พม. บริเวณชั้น 2 อาคารกรมพัฒนาสังคมและสวัสดิการ กระทรวง พม. และโทรศัพท์ 0 2659 6476 หรือติดต่อศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-ผลการประชุมคณะกรรมการสุขภาพจิตแห่งชาติ ครั้งที่ 1/2560
วันศุกร์ที่ 10 มีนาคม 2560
ผลการประชุมคณะกรรมการสุขภาพจิตแห่งชาติ ครั้งที่ 1/2560
พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการสุขภาพจิตแห่งชาติ ครั้งที่ 1/2560
วันนี้ (10 มีนาคม 2560) เวลา 09.00 น.ณ ห้องประชุม 301 ตึกบัญชาการ 1 ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการสุขภาพจิตแห่งชาติ ครั้งที่ 1/2560
ที่ประชุมรับทราบร่างพระราชบัญญัติสุขภาพจิต (ฉบับที่..) พ.ศ. .... ซึ่งแก้ไขเพิ่มเติมพระราชบัญญัติสุขภาพจิต พ.ศ. 2551 อาทิ การแก้ไขเพิ่มเติมสิทธิผู้ป่วยให้ได้รับการฟื้นฟูสมรรถภาพ การกําหนดให้การเผยแพร่ข้อมูลใด ๆ ในสื่อทุกประเภทต้องไม่ทําให้เกิดความรังเกียจเดียดฉันท์ หรือความเสียหายแก่จิตใจ การกําหนดเกี่ยวกับการให้ความยินยอมในการบําบัดรักษาทางกาย การกําหนดให้ผู้รับดูแลผู้ป่วยมีสิทธิประโยชน์ต่าง ๆ เป็นต้น
พร้อมกันนี้ ที่ประชุมรับทราบความก้าวหน้าการดําเนินงานตามนโยบายภายใต้พระราชบัญญัติสุขภาพจิต พ.ศ. 2551 ซึ่งกรมสุขภาพจิตได้ร่วมมือกับหน่วยงานต่าง ๆ ที่เกี่ยวข้อง ในการนําส่งผู้ป่วยจิตเวชเข้าสู่กระบวนการบําบัดรักษา รวมทั้งการผลักดันให้เกิดความเท่าเทียมกันของสิทธิในการบําบัดรักษาผู้ป่วย ซึ่งในปัจจุบันสํานักงานประกันสังคมได้มีการดําเนินการแก้ไขปัญหาในเรื่องการลดช่องว่างการใช้สิทธิประกันสังคมของผู้พิการ ได้แก่ การคุ้มครองกรณีการฆ่าตัวตายช่องว่างการใช้สิทธิ (ระหว่างการรอเปลี่ยนสิทธิสามารถใช้สิทธิเดิมได้) กรณีต้องสํารองจ่ายก่อน การให้โรงพยาบาลจิตเวช เข้ามาเป็นหน่วยบริการที่รองรับการให้บริการทางจิตเวช (Sub Contract) ร่วมกับโรงพยาบาลประกันสังคม (โรงพยาบาลที่ผู้ประกันตนเลือกสามารถส่งตัวไปยังโรงพยาบาลจิตเวชได้) ทั้งนี้พบว่าปัญหายังคงอยู่ คือความแต่งต่างของยาที่ผู้ป่วยได้รับตลอดจนการกลับสู่สังคมของผู้ป่วยที่ไม่มีญาติซึ่งได้รับการบําบัดรักษา การส่งเสริมสุขภาพจิต การป้องกันปัญหาด้านสุขภาพจิตและจิตเวช เช่น จัดทําแผนยุทธศาสตร์ด้านการส่งเสริม ป้องกัน ในแผนยุทธศาสตร์สุขภาพจิตแห่งชาติ 20 ปี จัดทําสื่อในรูปแบบสารคดีสั้น ชุด “ดูแลฟื้นฟูคืนสู่สังคมเดียวกันของผู้ป่วยจิตเวช” ประชาสัมพันธ์ผ่านช่องทางต่าง ๆ และ การขับเคลื่อนการดําเนินงานตามพระราชบัญญัติสุขภาพจิต พ.ศ. 2551 ระดับจังหวัด
นอกจากนี้ ที่ประชุมได้มีการพิจารณาแผนการดําเนินงานจัดทํานโยบายและยุทธศาสตร์สุขภาพจิตแห่งชาติ 20 ปี (พ.ศ. 2560 – 2579) อีกด้วย
.................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ยกระดับความรู้อาสาสมัครสาธารณสุขประจำหมู่บ้าน
วันอังคารที่ 1 ตุลาคม 2562
ยกระดับความรู้อาสาสมัครสาธารณสุขประจําหมู่บ้าน
วันอาทิตย์ที่ 29 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลยกระดับความรู้อาสาสมัครสาธารณสุขประจําหมู่บ้านให้เป็น อสม. หมอประจําบ้าน ควบคู่กับการใช้เทคโนโลยีการสื่อสารและระบบการแพทย์ทางไกลเพื่อบริการสาธารณสุขในชุมชน เพิ่มบทบาท อสม. ช่วยลดโรคและปัญหาสุขภาพ ลดความแออัดและการพึ่งพาโรงพยาบาล โดยได้อบรมเจ้าหน้าที่สาธารณสุขหรือ ครู ก เพื่อให้นําความรู้ไปถ่ายทอดแก่ อสม. ในพื้นที่รับผิดชอบ ประกอบด้วย การสร้างอาสาสมัครประจําครอบครัว การเฝ้าระวังป้องกันควบคุมโรคในพื้นที่ การส่งเสริมสุขภาพ ป้องกันโรคและแก้ไขปัญหาสุขภาพที่สําคัญ ภูมิปัญญาไทย สมุนไพรไทย และการใช้กัญชาทางการแพทย์ เทคโนโลยีการสื่อสารทางการแพทย์ โทรเวชกรรมและแอปพลิเคชันด้านสาธารณสุข และผู้นําการสร้างสุขภาพแบบมีส่วนร่วม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดฯ สุรพล ร่วมรายการสถานีประชาชน ทางสถานีโทรทัศน์ไทยพีบีเอส
วันอังคารที่ 8 มกราคม 2562
รองปลัดฯ สุรพล ร่วมรายการสถานีประชาชน ทางสถานีโทรทัศน์ไทยพีบีเอส
นายสุรพล ชามาตย์ รองปลัดกระทรวงอุตสาหกรรม ร่วมรายการสถานีประชาชน ทางสถานีโทรทัศน์ไทยพีบีเอส เพื่อชี้แจงและไขข้อสงสัยให้แก่ชาวบ้าน อําเภอบางสะพาน จังหวัดประจวบคีรีขันธ์ กรณีการออกใบอนุญาตประกอบกิจการโรงงานคัดแยกขยะของบริษัท ฮีดากา เมทัล เทรด จํากัด
วันนี้ (8 มกราคม 2562) นายสุรพล ชามาตย์ รองปลัดกระทรวงอุตสาหกรรม พร้อมด้วย นายอานันท์ ฟักสังข์ อุตสาหกรรมจังหวัดประจวบคีรีขันธ์ และนายธัญญะ บรรเลงจิต วิศวกรชํานาญการพิเศษ กรมโรงงานอุตสาหกรรม ร่วมรายการสถานีประชาชน ทางสถานีโทรทัศน์ไทยพีบีเอส เพื่อชี้แจงและไขข้อสงสัยให้แก่ชาวบ้าน อําเภอบางสะพาน จังหวัดประจวบคีรีขันธ์ กรณีการออกใบอนุญาตประกอบกิจการโรงงานคัดแยกขยะของบริษัท ฮีดากา เมทัล เทรด จํากัด และการทําประชาพิจารณ์การจัดตั้งโรงงาน
รัฐบาลไทย-ข่าวทำเนียบรัฐบาล-รอง นรม. ฉัตรชัย กำชับหน่วยงานจ่ายเงินอุดหนุนเด็กแรกเกิด ปี 61 ไม่ให้หยุดชะงัก พร้อมเตรียมถ่ายโอนสภาเด็กฯ สู่ท้องถิ่น
วันศุกร์ที่ 2 กุมภาพันธ์ 2561
รอง นรม. ฉัตรชัย กําชับหน่วยงานจ่ายเงินอุดหนุนเด็กแรกเกิด ปี 61 ไม่ให้หยุดชะงัก พร้อมเตรียมถ่ายโอนสภาเด็กฯ สู่ท้องถิ่น
รอง นรม. ฉัตรชัย กําชับหน่วยงานจ่ายเงินอุดหนุนเด็กแรกเกิด ปี 61 ไม่ให้หยุดชะงัก พร้อมเตรียมถ่ายโอนสภาเด็กฯ สู่ท้องถิ่น
เมื่อวันที่ 31 ม.ค. 61 เวลา 09.00 น. ที่ห้องประชุมคณะรัฐมนตรี ชั้น 2 สํานักเลขาธิการคณะรัฐมนตรี ทําเนียบรัฐบาล กรุงเทพฯพลเอก ฉัตรชัย สาริกัลยะ รองนายกรัฐมนตรีเป็นประธานการประชุมคณะกรรมการส่งเสริมการพัฒนา เด็กและเยาวชนแห่งชาติ ครั้งที่ 1/2561 โดยมีพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)คณะผู้บริหารกระทรวง พม. และผู้แทนหน่วยงานที่เกี่ยวข้อง เข้าร่วมประชุม
พลเอก อนันตพรเปิดเผยว่า การประชุมคณะกรรมการส่งเสริมการพัฒนาเด็กและเยาวชนแห่งชาติครั้งนี้ เป็นการประชุมครั้งแรกของปี 2561 และมีการพิจารณาประเด็นสําคัญในเรื่องการดําเนินโครงการเงินอุดหนุนเพื่อการเลี้ยงดู เด็กแรกเกิด โดยที่ประชุมมีข้อเสนอแนะในเรื่องการดําเนินโครงการฯ ที่เกี่ยวข้องกับภารกิจกระทรวง พม. โดยกรมกิจการเด็ก และเยาวชน (ดย.) ควรดําเนินการประชาสัมพันธ์หลักเกณฑ์การเข้าร่วมโครงการฯ ให้ประชาชนทราบอย่างทั่วถึงมากขึ้น และเรื่องการเบิกจ่ายเงินให้ทันและไม่หยุดชะงัก ควรปรับฐานการขอรับงบประมาณให้ตรงกับข้อมูลที่มีผู้มาลงทะเบียน และวางแผนกระบวนการทํางานให้ชัดเจน โดยขอให้ประสานการดําเนินงานกับสํานักงบประมาณ
สําหรับการพิจารณาเรื่องแผนการถ่ายโอนภารกิจสภาเด็กและเยาวชน ที่ประชุมเห็นชอบในหลักการของการถ่ายโอน ภารกิจดังกล่าวให้แก่องค์กรปกครองส่วนท้องถิ่น (อปท.) และมอบหมาย ดย. ดําเนินการทบทวนและเตรียมความพร้อม ในการถ่ายโอนภารกิจต่อไป โดยให้ผู้ที่เกี่ยวข้องทั้งหมด รวมทั้งสภาเด็กและเยาวชน เข้ามามีส่วนร่วมในการศึกษา และเตรียมความพร้อม ก่อนนําเสนอเข้าคณะรัฐมนตรี (ครม.) เพื่อพิจารณาให้ความเห็นชอบต่อไป
นอกจากนี้ ที่ประชุมมีข้อเสนอแนะในการดําเนินงานของสภาเด็กและเยาวชนในทุกระดับทั่วประเทศ ทั้งในระดับตําบล เทศบาล อําเภอ เขตพื้นที่กรุงเทพมหานคร และจังหวัด ดังนี้ 1. ควรผลักดันให้สภาเด็กและเยาวชนแห่งประเทศไทยมุ่งสู่ระดับอาเซียน และเตรียมความพร้อมในการพัฒนาศักยภาพสภาเด็กและเยาวชนในการสนับสนุนให้เป็นผู้นําในเวทีระดับอาเซียน 2. ควรเร่งรัดการดําเนินงานสนับสนุนงบประมาณให้แก่สภาเด็กและเยาวชนทุกระดับ โดยต้องมีกระบวนงานชัดเจน ตรวจสอบได้ และควรมีที่ปรึกษาสภาเด็กและเยาวชนในทุกระดับ และ 3. ควรดําเนินการปรับปรุงแก้ไข พ.ร.บ.ส่งเสริมการพัฒนาเด็ก และเยาวชนแห่งชาติ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2560 เพื่อส่งเสริมการจัดตั้งสภาเด็กและเยาวชนในทุกระดับและครอบคลุมทุกพื้นที่ทั่วประเทศ
รัฐบาลไทย-ข่าวทำเนียบรัฐบาล-รมว.ดีอีเอส ย้ำพร้อมพัฒนา 5G ให้เกิดขึ้นเร็วที่สุด
วันจันทร์ที่ 24 กุมภาพันธ์ 2563
รมว.ดีอีเอส ย้ําพร้อมพัฒนา 5G ให้เกิดขึ้นเร็วที่สุด
รมว.ดีอีเอส ย้ําพร้อมพัฒนา 5G ให้เกิดขึ้นเร็วที่สุด
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ร่วมเป็นประธานในพิธีเปิดอบรมหลักสูตร Digital Transformation CEO รุ่น 2 และกล่าวปาฐกถาในหัวข้อ Digital Transformation for CEO 2020: ผู้นํายุคดิจิทัล 2020 โดยกล่าวว่า มีหลายคนถามทําไม 5G ประเทศไทยเพิ่งประมูล เพราะ 5G ไม่ใช่โทรศัพท์มือถือ แบบ 3G 4G ในอดีต แต่เป็น network ที่จะรองรับทั้ง AI IoT Robotics จะมีส่วนในการปฏิวัติปฏิรูปชีวิตประจําวันทุกเรื่อง การรักษาพยาบาล การศึกษา คมนาคม ทุกอย่างต้องมี 5G เป็นเน็ตเวิร์ครองรับ นั่นเป็นเหตุผลที่เวลาชวนทุกคนมาลงทุน ประเทศไทยเป็นประเทศแรกที่ประมูล 5G แล้ว และจากนี้ไปต้องพัฒนา 5G ให้เกิดขึ้นเร็วที่สุด ภายในปีนี้ ผมเชื่อว่าได้เห็นเกิดขึ้นแน่นอน หลายประเทศใช้แล้ว เช่น เกาหลี อเมริกา ภูมิภาคเรายังไม่มีใครใช้ การที่เราประมูลและผลักดันให้เกิด 5G การเอาเงินเข้าประเทศก็เรื่องหนึ่ง แต่ระบบ 5G จริงๆ มีเรื่องการรักษาพยาบาล คมนาคม การใช้ประโยชน์ ข้อมูลข่าวสาร หากใครจับ trend นี้ได้ ต่อไปมีงานทําแน่นอน
ซึ่งผมเป็นคนผลักดันให้ CAT และ TOT ประมูล5G แข่งกับเอกชนเอง เหตุผลคือผมมองแล้วว่า 5G ไม่ใช่โทรศัพท์มือถือ และหากเราจะเอา 5G มาใช้ประโยชน์ด้านสังคม ให้คนแก่คนเฒ่าได้ใช้ และทุกครั้งต้องไปจ่าย operator ก็จะสิ้นเปลืองเงิน แต่หากมี 5G ของรัฐวิสาหกิจ สองหน่วยงานนี้สามารถทําแบบไม่เอากําไร เพื่อช่วยคนแก่ คนจน ภาคการเกษตร การศึกษา การรักษาพยาบาล การคมนาคม ทําทุกเรื่องที่เป็นการช่วยสังคมได้ นั่นคือสิ่งที่ผมมองเห็นว่า CAT และ TOT ต้องประมูลสู้ มีอีกหลายเรื่อง ที่กระทรวงทํา เราพยายามทําแบบใหม่ ทําเชิงรุก รับฟังพี่น้องประชาชนให้มาก และนํามาสู่การปฏิบัติ เราพยายามจะเลิกทําแบบ top down รูปแบบการทํางานจะเปลี่ยนรูปแบบใหม่ รับฟังความคิดเห็นเอกชนให้เยอะ รัฐต้องเป็นผู้สนับสนุนที่ดี ไม่ใช่สร้างกําแพงให้เอกชนสิ่งข้ามรั้วก่อนจะไปแข่งกับเอกชน เราต้องทลายกําแพงของรัฐเอง เพื่อสนับสนุนเอกชน ให้โตให้ได้
****************
รัฐบาลไทย-ข่าวทำเนียบรัฐบาล-รัฐบาล พร้อมช่วยเหลือประชาชนและกลุ่มเกษตรกรจากหนี้นอกระบบ โดยให้เห็นผลชัดเจนภายใน 1 เดือน
วันจันทร์ที่ 28 พฤษภาคม 2561
รัฐบาล พร้อมช่วยเหลือประชาชนและกลุ่มเกษตรกรจากหนี้นอกระบบ โดยให้เห็นผลชัดเจนภายใน 1 เดือน
รัฐบาล พร้อมช่วยเหลือประชาชนและกลุ่มเกษตรกรจากหนี้นอกระบบ โดยให้เห็นผลชัดเจนภายใน 1 เดือน
วันนี้ (28 พ.ค. 61) เวลา 14.00 น. ณ ศูนย์แถลงข่าว ตึกนารีสโมสร ทําเนียบรัฐบาล ภายหลังจากเลิกการประชุมคณะรัฐมนตรี พลโท สรรเสริญ แก้วกําเนิด โฆษกประจําสํานักนายกรัฐมนตรีแถลงข่าว สรุปผลการประชุมคณะรัฐมนตรี ดังนี้
ประเด็น เรื่องการแก้ไขปัญหาหนี้นอกระบบ พลเอก ประยุทธ์ จันทร์โอชา นายกรัฐมนตรี ได้แสดงความห่วงใย โดยมอบให้ พลเอก ประวิตร วงษ์สุวรรณ รองนายกรัฐมนตรี ดําเนินการเรื่องดังกล่าวโดยเร็ว ซึ่ง รองนายกรัฐมนตรีได้วางแนวทางการช่วยเหลืออย่างเร่งด่วนให้แล้วเสร็จภายใน 1 เดือน จากเดิมกําหนดไว้ 6 เดือน โดยมอบหมายให้ผู้ว่าราชการจังหวัดทุกจังหวัด พร้อมด้วยส่วนราชการที่เกี่ยวข้องและเจ้าหน้าที่ คสช. พร้อม กอ.รมน. จังหวัด จัดเตรียมข้อมูลผู้ที่เป็นหนี้นอกระบบทั้งข้อมูลเก่าและข้อมูลใหม่ในการให้ความช่วยเหลือ ซึ่งมีทั้งประชาชนทั่วไปและกลุ่มเกษตรกรที่ไปยืมเงินนอกระบบจากกลุ่มโรงสี โดยพบข้อเท็จจริงว่า มีการรวมหักเงินพร้อมกันทั้งเงินต้นและดอกเบี้ยเป็นเงินก้อนเดียวกัน โดยต้องจ่ายเงินเป็นรายเดือน ดังนั้น เพื่อให้การแก้ไขปัญหาดังกล่าวดียิ่งขึ้น จึงเห็นควรให้เจ้าหน้าที่ฯ ไปช่วยเป็นตัวกลางไกล่เกลี่ยให้เก็บเงินคืนแก่โรงสีอย่างเหมาะสมและสมเหตุสมผล โดยนําเข้าสู่ระบบที่ถูกต้อง เพื่อให้กลุ่มเกษตรกรสามารถดํารงชีพอยู่ได้ และมีเงินเหลือพอไปต่อยอดเพื่องลงทุนทําการเกษตรในคราวต่อไป อีกทั้งมีโอกาสพัฒนาคุณภาพชีวิตของครอบครัวไปด้วยในคราวเดียวกัน
ประเด็น เรื่องการจ้างพนักงานจ้างเหมาจากเงินนอกงบประมาณ โดยเรื่องนี้ ทางตัวแทนกระทรวงการคลังได้ชี้แจงต่อที่ประชุมคณรัฐมนตรีว่า กรณีหน่วยงานใด มีความประสงค์จะรับพนักงานจ้างเหมาจากเงินนอกงบประมาณ สามารถดําเนินการได้โดยต้องทําความตกลงกับกระทรวงการคลังก่อน
ทั้งนี้ สืบเนื่องจากที่ผ่านมานั้น มีหลายหน่วยงานที่มีการจ้างพนักงานจ้างเหมาหรือลูกจ้างชั่วคราว จากเงินนอกงบประมาณ โดยไม่ได้ทําความตกลงหรือแจ้งให้กระทรวงการคลังทราบก่อนดําเนินการ ซึ่งส่งผลทําให้เกิดปัญหาด้านการจัดระเบียบการรับพนักงานฯ เข้าทํางานของหน่วยงานราชการที่มีผลกระทบต่อการบริหารจัดการกําลังคนภาครัฐในภาพรวม อย่างไรก็ตาม สําหรับหน่วยงานราชการที่รับสมัครพนักงานจ้างเหมาหรือลูกจ้างชั่วคราวจากเงินนอกงบประมาณเข้าไปทํางานแล้วก็ให้ทํางานต่อไปจนหมดสัญญาจ้าง จากนั้นให้ยุบเลิกตําแหน่งไปด้วย แต่หากจําเป็นจะต้องจ้างพนักงานดังกล่าวต่อไปหลังจากหมดสัญญาจ้างแล้ว ต้องทําความตกลงกับกระทรวงการคลังก่อน ทั้งนี้จะมีหนังสือเวียนให้ทุกหน่วยงานราชการถือปฏิบัติโดยเคร่งครัดตามระเบียบฯ ต่อไป
................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทยผลิตชุด PPE รุ่น “เราสู้” ใช้เองประหยัด 1 หมื่นล้านบาท [กระทรวงสาธารณสุข]
วันเสาร์ที่ 9 พฤษภาคม 2563
ไทยผลิตชุด PPE รุ่น “เราสู้” ใช้เองประหยัด 1 หมื่นล้านบาท [กระทรวงสาธารณสุข]
ไทยผลิตชุด PPE รุ่น “เราสู้” ใช้เองประหยัด 1 หมื่นล้านบาท
“อนุทิน” เปิดตัวชุด PPE (Isolation Gown) รุ่น “เราสู้” นวัตกรรมฝีมือคนไทยและความร่วมมือระหว่างรัฐและเอกชนในอุตสาหกรรมสิ่งทอไทย ผ่านการรับรองจากอย. และกรมวิทยาศาสตร์การแพทย์แล้ว ใช้ซ้ําได้ถึง 20 ครั้ง ช่วยประหยัดงบประมาณจัดซื้อกว่า 1 หมื่นล้านบาท เตรียมจัดส่งล็อตแรก 44,000 ชุด ภายในพ.ค.นี้
วันนี้ (8 พฤษภาคม 2563) ที่สํานักงานคณะกรรมการอาหารและยา (อย.) กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า เป็นเรื่องที่น่ายินดีและน่าภูมิใจที่ขณะนี้ประเทศไทยสามารถสร้างนวัตกรรมชุด PPE (Isolation Gown) รุ่น “เราสู้” ขึ้นมาใช้ได้เอง เป็นความร่วมมือกันระหว่างภาครัฐและเอกชน ประกอบด้วย สํานักงานคณะกรรมการอาหารและยา, องค์การเภสัชกรรม, กรมวิทยาศาสตร์การแพทย์, กรมวิทยาศาสตร์บริการกระทรวงการอุดมศึกษาวิทยาศาสตร์วิจัยและนวัตกรรม, สถาบันพัฒนาอุตสาหกรรมสิ่งทอ ผู้ประกอบการภาคเอกชน 13 แห่ง จากเดิมในช่วงแรกของการระบาดมีความกดดันอย่างมาก ใช้ความพยายามทุกด้านเพื่อจัดหาชุด PPE อุปกรณ์ป้องกันทางการแพทย์ เวชภัณฑ์ ให้เพียงพอเพื่อเตรียมพร้อมรับสถานการณ์การระบาดของโควิด 19
นายอนุทินกล่าวต่อว่า ผู้บริหารทุกคนในกระทรวงสาธารณสุข ใจสู้ มีความเป็นเอกภาพ จึงหาวิธีบริหารจัดการให้ผ่านอุปสรรคทุกอย่างให้ได้ เดิมคาดการณ์ว่าจะต้องใช้ชุด PPE ถึง 20 ล้านชุดเพื่อรับมือการระบาดของโควิด 19 มาวันนี้สามารถผลิตชุด PPE รุ่น “เราสู้” ขึ้นมาเอง ประหยัดงบประมาณในการจัดซื้อจากต่างประเทศได้ถึง 10,000 ล้านบาท เงินที่ประหยัดได้เทียบกับการมีงบประมาณที่จะนําไปสร้างโรงงานผลิตวัคซีน อีกทั้งชุดที่ผลิตขึ้นใช้ซ้ําได้ถึง 20 ครั้ง ถ้าผลิต 10,000 ชุดจะทดแทนการใช้จํานวน 200,000 ชุดจากการนําเข้า จึงขอให้มั่นใจเพราะผ่านการรับรองมาตรฐานจากกรมวิทยาศาสตร์การแพทย์ และ อย. แล้ว
นพ.สุขุม กาญจนพิมาย ปลัดกระทรวงสาธารณสุข กล่าวว่า นวัตกรรมนี้แสดงให้เห็นถึงความร่วมมือกันเพื่อก้าวข้ามอุปสรรคในการผลิตชุด PPE และยังสะท้อนให้เห็นความก้าวหน้าของอุตสาหกรรมการแพทย์ในประเทศไทย ที่เป็นก้าวแรกสู่การเริ่มต้นผลิตอุปกรณ์การแพทย์ที่มีมาตรฐาน ใช้เอง และมีความพร้อมรองรับการใช้งานได้อย่างเพียงพอ ส่งผลให้ขวัญและกําลังใจในการทําหน้าที่ของเจ้าหน้าที่ด่านหน้าดีขึ้นไปด้วย การสู้ศึกโควิด 19 มีประสิทธิภาพมากยิ่งขึ้น
นพ.โสภณ เมฆธน ประธานกรรมการองค์การเภสัชกรรม (อภ.) กล่าวว่า ชุด PPE (Isolation Gown) รุ่น “เราสู้” มีการทดสอบมาตรฐาน 3 เรื่องสําคัญ ประกอบด้วย 1.เนื้อผ้า ต้องทนแรงดันน้ําได้ในระดับ 2 ระบายอากาศได้ดีและกันน้ําได้ด้วย ซึ่งได้ทดสอบจนผ่านมาตรฐาน 2.ตะเข็บรอยต่อ ซึ่งได้ทดสอบหลากหลายรูปแบบจนผ่านมาตรฐาน และ 3.การซักฆ่าเชื้อทําความสะอาดและใช้ซ้ําให้ได้ 20 ครั้ง จนมาวันนี้ อภ.ได้ลงจัดจ้าง 13 บริษัท ดําเนินการผลิตและจัดส่งจํานวน 44,000 ชุดภายในเดือนพฤษภาคมนี้ ในราคาชุดละ 500 บาท เมื่อคิดเฉลี่ยการใช้งานต่อชุดใช้ได้ 20 ครั้ง เฉลี่ยค่าใช้จ่ายต่อครั้งอยู่ที่ 25 บาท หากซื้อจากต่างประเทศเฉลี่ยการใช้ต่อครั้ง 100 บาท นอกจากจะลดการใช้แล้วยังช่วยลดปริมาณขยะ เงินไม่รั่วไหลไปต่างประเทศและยังช่วยให้เกิดการจ้างงานในประเทศตามมาอีกด้วย
*********************************** 8 พฤษภาคม 2563
*****************************
รัฐบาลไทย-ข่าวทำเนียบรัฐบาล-ก.อุตฯ เปิดงานพร้อมกล่าวปาฐกถาในงาน “Go Thailand : ลงทุนเพื่ออนาคต”
วันพุธที่ 14 มีนาคม 2561
ก.อุตฯ เปิดงานพร้อมกล่าวปาฐกถาในงาน “Go Thailand : ลงทุนเพื่ออนาคต”
รัฐมนตรีว่าการกระทรวงอุตสาหกรรม เป็นประธานเปิดงานพร้อมกล่าวปาฐกถาในหัวข้อ “Go Thailand : ลงทุนเพื่ออนาคต” ณ ห้องบอลรูม ศูนย์ประชุมแห่งชาติสิริกิต์
วันนี้ (14 มีนาคม 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานพร้อมกล่าวปาฐกถาในหัวข้อ “Go Thailand : ลงทุนเพื่ออนาคต” โดยมีนายบากบั่น บุญเลิศ บรรณาธิการอํานวยการและรักษาการประธานเจ้าหน้าที่ปฏิบัติการ บริษัท ฐานเศรษฐกิจ มัลติมีเดีย จํากัด กล่าวรายงาน และมีนายคณิศ แสงสุพรรณ เลขาธิการคณะกรรมการนโยบายการพัฒนาระเบียงเศรษฐกิจภาคตะวันออก และนายวีรพงศ์ ไชยเพิ่ม ผู้ว่าการการนิคมอุตสาหกรรมแห่งประเทศไทย ร่วมเป็นเกียรติ ณ ห้องบอลรูม ศูนย์ประชุมแห่งชาติสิริกิต์
โดยรัฐมนตรีว่าการกระทรวงอุตสาหกรรม ได้กล่าวตอนหนึ่งว่า "วันนี้เราต้องก้าวไปข้างหน้า และสร้างโอกาสให้ทุกภาคส่วน เพื่อให้สังคมก้าวไปข้างหน้าด้วยกัน นาทีนี้อาเซียนกําลังถูกจับตามองจากนักลงทุนทั่วโลก และไทยยังถูกจัดอันดับให้เป็นประเทศน่าลงทุนอันดับ 8 ของโลก ซึ่งรัฐบาลกําลังทําให้เศรษฐกิจมีเสถียรภาพ เพื่อเป็นพื้นฐานในการพัฒนาด้านอื่นต่อไป"
รัฐบาลไทย-ข่าวทำเนียบรัฐบาล-ปลื้ม ทูต WTO ของไทยผงาดขึ้นนั่งประธานองค์กรระงับข้อพิพาท WTO
วันจันทร์ที่ 19 มีนาคม 2561
ปลื้ม ทูต WTO ของไทยผงาดขึ้นนั่งประธานองค์กรระงับข้อพิพาท WTO
นางนันทวัลย์ ศกุนตนาค ปลัดกระทรวงพาณิชย์ เปิดเผยว่า นางสาวสุนันทา กังวาลกุลกิจ เอกอัครราชทูตคณะผู้แทนถาวรไทยประจําองค์การการค้าโลก (WTO) และองค์การทรัพย์สินทางปัญญาโลก (WIPO) ณ นครเจนีวา
ได้รับเสียงสนับสนุนอย่างเป็นเอกฉันท์จากสมาชิก WTO 164 ประเทศ ในที่ประชุมคณะมนตรีใหญ่ WTO เมื่อวันที่ 7 มีนาคม 2561 ให้ดํารงตําแหน่งประธานองค์กรระงับข้อพิพาท (Dispute Settlement Body: DSB) นับเป็นคนไทยคนแรกในประวัติศาสตร์ที่ได้รับเกียรติให้ทําหน้าที่ดังกล่าวตั้งแต่มีการก่อตั้ง WTO เมื่อปี 2538 ซึ่งแสดงให้เห็นถึงความเชื่อถือและความไว้วางใจของนานาชาติที่มีต่อประเทศไทย ให้รับบทผู้นําของประเทศสมาชิกในเรื่องการระงับข้อพิพาททางการค้าที่เป็นภารกิจสําคัญหลักของ WTO ในขณะนี้
ความสําเร็จของ WTO ในการเป็นองค์กรแถวหน้าด้านการค้าระหว่างประเทศนั้น เกิดจากการมีกฎกติกาทางการค้าที่ใช้บังคับกับสมาชิกทุกประเทศอย่างเป็นธรรมและไม่เลือกปฏิบัติ โดยประเทศที่ได้รับผลกระทบจากการใช้มาตรการกีดกันทางการค้าที่ขัดกับกฎเกณฑ์ WTO สามารถยื่นฟ้องผ่านกลไกการระงับข้อพิพาท ซึ่งจะแต่งตั้งผู้พิพากษาที่มีความเป็นอิสระเข้ามาทําหน้าที่ตัดสินคดี รวมถึงมีขั้นตอน กรอบเวลา และบทลงโทษที่ชัดเจน จึงทําให้ที่ผ่านมากลไกการระงับข้อพิพาท WTO ประสบความสําเร็จอย่างมากในการกํากับดูแลกฎกติกาการค้าระหว่างประเทศ และถูกนําไปใช้เป็นบรรทัดฐานในเวทีการค้ากรอบอื่น ๆ ทั่วโลก
แม้ตัวองค์กรระงับข้อพิพาทซึ่งประกอบด้วยสมาชิก WTO ทั้งหมดจะไม่ได้ทําหน้าที่วินิจฉัยคดีโดยตรง แต่ก็มีหน้าที่สําคัญในการแต่งตั้งผู้พิพากษาคนกลาง รวมถึงมีอํานาจรับรองผลคําตัดสิน ตรวจสอบดูแลการปฏิบัติตามคําตัดสิน ตลอดจนอนุมัติการใช้มาตรการตอบโต้ทางการค้าหากประเทศที่แพ้คดีไม่เลิกใช้มาตรการที่ผิดกฎกติกาการค้า WTO ทั้งนี้ การตัดสินใจใด ๆ ขององค์กรระงับข้อพิพาทจะต้องเป็นฉันทามติ ดังนั้น ประธานที่ต้องยึดหลักความเป็นกลางจึงมีบทบาทสําคัญในการช่วยให้สมาชิกได้ข้อสรุปที่ทุกฝ่ายสามารถเห็นชอบร่วมกัน และทําให้การดําเนินงานของกระบวนการระงับข้อพิพาทเป็นไปอย่างราบรื่นและมีประสิทธิภาพ
ความท้าทายและเป็นประเด็นร้อนในขณะนี้ คือ การแต่งตั้งสมาชิกองค์กรอุทธรณ์ (Appellate Body) ที่ว่างลง 3 ตําแหน่ง จากทั้งหมด 7 ตําแหน่ง ซึ่งปัจจุบันกระบวนการคัดเลือกต้องหยุดชะงักและไม่สามารถเริ่มต้นขึ้นได้ เนื่องจากถูกคัดค้านโดยสหรัฐฯ ที่มีท่าทีต่อต้าน WTO และระบบการค้าพหุภาคี ทําให้การพิจารณากรณีพิพาททางการค้าต้องล่าช้าออกไป นับว่าเป็นเรื่องสําคัญต้องดําเนินการเพื่อหาทางออกในเรื่องนี้
การเข้ารับตําแหน่งในครั้งนี้ ถือว่ามีความสําคัญมาก เพราะตามแนวทางปฏิบัติของ WTO ประธาน องค์กรระงับข้อพิพาทจะก้าวขึ้นดํารงตําแหน่งประธานคณะมนตรีใหญ่ WTO ในปี 2562 ซึ่งเป็นองค์กรระดับสูงสุดของ WTO ในการกํากับดูแลภาพรวมการดําเนินงานของประเทศสมาชิก และเป็นปีที่จะมีการประชุมรัฐมนตรีองค์การการค้าโลก ครั้งที่ 12 (MC12) ที่จะมีบทบาทเป็นผู้นําในการขับเคลื่อนให้การเจรจามีความคืบหน้า และให้กระบวนการทํางานสามารถเดินหน้าต่อไปได้ เพื่อให้สมาชิกมั่นใจว่า WTO ยังเป็นองค์กรที่กํากับดูแล และสร้างความเป็นธรรมทางการค้าระหว่างประเทศ
รัฐบาลไทย-ข่าวทำเนียบรัฐบาล-​เปิดตัวงาน Thailand Industry Expo 2018 "เปลี่ยนเพื่อปรับ...ยกระดับอุตสาหกรรมไทย
วันพุธที่ 2 พฤษภาคม 2561
​เปิดตัวงาน Thailand Industry Expo 2018 "เปลี่ยนเพื่อปรับ...ยกระดับอุตสาหกรรมไทย
ปลัดกระทรวงอุตสาหกรรม เป็นประธานในกิจกรรมเปิดตัวงาน Thailand Industry Expo 2018  ณ ห้องบอลรูม 1 โรงแรมอินเตอร์คอนติเนนตัล กรุงเทพฯ
วันนี้ (2 พฤษภาคม 2561) นายพสุ โลหารชุน ปลัดกระทรวงอุตสาหกรรม เป็นประธานในกิจกรรมเปิดตัวงาน Thailand Industry Expo 2018 (Thailand Industry Expo 2018 Exhibitor Meeting) พร้อมเสวนา Thailand Industry Expo กับการพัฒนาภาคอุตสาหกรรมไทย โดยมีนายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ร่วมเสวนา นางสาวนิสากร จึงเจริญธรรม รองปลัดกระทรวงอุตสาหกรรม ผู้สนับสนุนจากภาครัฐ ภาคเอกชน ร่วมงาน ณ ห้องบอลรูม 1 โรงแรมอินเตอร์คอนติเนนตัล กรุงเทพฯ
การจัดงาน Thailand Industry Expo 2018 กําหนดจัดขึ้นในระหว่างวันที่ 2-5 สิงหาคม 2561 ณ ชาเลนเจอร์ 2-3 อิมแพ็ค เมืองทองธานี ภายใต้แนวคิด "CHANGE to SHIFT" เปลี่ยนเพื่อปรับ...ยกระดับอุตสาหกรรมไทย
ทั้งนี้ เพื่อสะท้อนถึงความสําคัญที่ภาคอุตสาหกรรมไทยต้องมีการปรับตัวและเปลี่ยนแปลงเพื่อการยกระดับและก้าวสู่ยุคอุตสาหกรรม 4.0 โดยงานดังกล่าวจะเป็นเวทีในการส่งเสริมและสนับสนุนการขับเคลื่อนนโยบายอุตสาหกรรม 4.0 ตามทิศทางการพัฒนาประเทศสู่ประเทศไทย 4.0 ขยายความร่วมมือระหว่างภาครัฐ ภาคเอกชน ภาคการศึกษา และภาคประชาชน ในการยกระดับอุตสาหกรรมทั้งระบบและเพิ่มขีดความสามารถในการแข่งขันของประเทศ รวมทั้งเผยแพร่ความรู้ที่เกี่ยงเนื่องกับการยกระดับอุตสาหกรรมไทยแก่ผู้ประกอบการ นักศึกษา และประชาชนที่สนใจ
ภายในงานประกอบด้วยกิจกรรมหลัก 5 ส่วน ดังนี้
1. งานประชุมสัมมนาแสดงวิสัยทัศน์และทิศทางการขับเคลื่อนอุตสาหกรรมไทย หรือ Thailand Global Industry Outlook 2018 โดยกลุ่มผู้นําทั้งจากภาครัฐและภาคเอกชน
2. นิทรรศการ AGRO-INNO SHIFT ซึ่งเป็นงานที่รวบรวมนวัตกรรมและเทคโนโลยีที่นําสมัย จากกลุ่มผู้ประกอบการในประเทศและต่างประเทศ รวมทั้งการจัดเวทีให้ความรู้และแลกเปลี่ยนประสบการณ์ในการพัฒนาอุตสาหกรรม โดยงานนิทรรศการจะเน้นอุตสาหกรรมกลุ่มอาหาร กลุ่มเกษตรแปรรูป และกลุ่มฐานชีวภาพ
3. นิทรรศการ MANUFACTURE-INNO SHIFT โดยเน้นอุตสาหกรรมกลุ่มยานยนต์ กลุ่มหุ่นยนต์ กลุ่มดิจิทัลและกลุ่มโรงงานอุตสาหกรรม 4.0
4. นิทรรศการ SERVICE-INNO SHIFT โดยเน้นอุตสาหกรรมกลุ่มการแพทย์ กลุ่มบริการทางการเงิน กลุ่มโลจิสติกส์ กลุ่มบริการ และกลุ่มอุตสาหกรรมสร้างสรรค์
5. งานแสดงสินค้าและบริการ Thailand Industry Premium Outlet 2018 คัดสรรสินค้าและบริการคุณภาพมาตรฐานสากลจากผู้ประกอบไทยทั่วประเทศมาจัดแสดงเพื่อเปิดโอกาสและขยายช่องทางการตลาดให้แก่ผู้ประกอบการไทยที่มีศักยภาพ
รัฐบาลไทย-ข่าวทำเนียบรัฐบาล-รัฐบาลจัดระเบียบขอทาน ช่วยยกระดับคุณภาพชีวิต
วันจันทร์ที่ 20 มีนาคม 2560
รัฐบาลจัดระเบียบขอทาน ช่วยยกระดับคุณภาพชีวิต
รัฐบาลเร่งจัดระเบียบขอทานเพื่อลดความเหลื่อมล้ําในสังคม โดยจัดตั้งกองอํานวยการแก้ไขปัญหาคนไร้ที่พึ่งและขอทาน พร้อมจัดชุดปฏิบัติการลงพื้นที่อย่างเข้มข้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งจัดระเบียบขอทานเพื่อลดความเหลื่อมล้ําในสังคม โดยจัดตั้งกองอํานวยการแก้ไขปัญหาคนไร้ที่พึ่งและขอทาน พร้อมจัดชุดปฏิบัติการลงพื้นที่อย่างเข้มข้น โดยจะนําคนขอทานคนไทยและคนไร้ที่พึ่งเข้ารับการบําบัดฟื้นฟูสภาพร่างกายและจิตใจ เพื่อให้ความช่วยเหลืออย่างตรงจุด เสริมสร้างความรู้และทักษะในการประกอบอาชีพ ให้สามารถหารายได้เลี้ยงตนเองและกลับไปใช้ชีวิตในสังคมได้อย่างปกติ หากเป็นผู้ป่วยจิตเวชจะนําส่งสถานพยาบาลเฉพาะทาง ส่วนขอทานต่างด้าวจะถูกส่งกลับประเทศต้นทาง นอกจากนี้ จะเข้มงวดเป็นพิเศษกับกลุ่มขอทานเด็ก ซึ่งอาจเป็นเหยื่อของการค้ามนุษย์ ทั้งนี้ รัฐบาลขอให้ประชาชนร่วมกันเป็นหูเป็นตา หากพบเห็นขอทานหรือคนไร้ที่พึ่ง สามารถแจ้งศูนย์ช่วยเหลือสังคม โทร.1300 ได้ตลอด 24 ชั่วโมง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี